kardosdrur/scandi-wiki huggingface dataset:
Effodeildin 2017

Effodeildin 2017 var den 75. udgave af Effodeildin. Víkingur Gøta var forsvarende mestre, de genvandt mesterskabet. Sæsonen startede den 12. marts 2017 og sluttede den 20. oktober 2017.

Hold 

De to nederste hold fra 2016 sæsonen, B68 Toftir og AB, rykkede ned til 1. deild. De blev erstattet af EB/Streymur og 07 Vestur, vinderne og toerne fra 1. deild i 2016.

Før sæsonen startede i 2017, blev TB fusioneret med to andre klubber fra øen Suðuroy: FC Suðuroy og Royn Hvalba. Den nye klub vil få et nyt navn til 2018-sæsonen, men i 2017 er navnet TB/FC Suðuroy/Royn. Det sammenlagde hold fik en god start, hvor de vandt det to første kampe og lå som nummer et i divisionen som det eneste hold med 6 point.

Kilde: Scoresway

Stilling

Positioner efter runde

Trænere og anførere

Trænerudskiftninger

Topscorere

Referencer 

Fodbold i 2017
Fodbold på Færøerne
John Botvid

John Botvid Börjesson (født 12. september 1889 i Göteborg, død 20. februar 1964 i Stockholm) var en svensk skuespiller.

Udvalgt filmografi 
 1952 - Op i det blå
 1951 - Sommerleg
 1949 - Greven från gränden
 1948 - Kärlek och störtlopp
 1944 - Den grønne Elevator
 1944 - Som Folk er flest
 1944 - Lilla helgonet
 1943 - Slaaet ud
 1941 - Kvindehaderen
 1941 - Frk. Kirkemus
 1941 - Landstormens lille Havgasse
 1941 - Magistrarna på sommarlov
 1940 - Swing it, Herr Lærer
 1940 - Kys hende
 1940 - Med dej i mina armar
 1937 - Pensionat Paradiset

Eksterne henvisninger 
 

Skuespillere fra Sverige
Circuit de la Sarthe (cykling)

Circuit de la Sarthe-Pays de Loire er et fransk etapeløb i landevejscykling. Løbet er blevet arrangeret siden 1953. Løbet er en del af UCI Europe Tour, hvor det af UCI er rangeret som 2.1.

Vindere

Eksterne henvisninger
 

 
Etableret i 1953
Nils Kihlberg

Nils Anders Kihlberg (født 4. juni 1915 i Stockholm, død 2. april 1965 smst) var en svensk skuespiller, sanger og instruktør.

Udvalgt filmografi 
 1964 – Dirch og blåjakkerne
 1961 – Änglar, finns dom?
 1954 – Et par kønne detektiver
 1952 – For min hede ungdoms skyld
 1950 – Frøk'nens første barn
 1946 – Medan porten var stängd
 1943 – Paa Liv og Død
 1943 – Orlogsmænd
 1942 – Det er min Musik
 1942 – Lille Frk. Swing
 1941 – Gadens Serenade
 1941 – Snaphaner eller Gøngerne
 1941 – Fem svenske Gutter
 1940 – Alle Mand paa Post
 1940 – Kasernens glade Drenge

Eksterne henvisninger 
 

Skuespillere fra Sverige
Personer fra Stockholm
Silver Broom 1983

Air Canada Silver Broom 1983 var det 25. VM i curling for mænd. Turneringen blev arrangeret af International Curling Federation og afviklet i Agridome i Regina, Saskatchewan, Canada i perioden 11. – 17. april 1983 med deltagelse af ti hold. Canada var VM-værtsland for ottende gang, og det var anden gang at Regina var værtsby – første gang var i 1973.

Mesterskabet blev for 15. gang i dets historie vundet af Canada, som forsvarede deres verdensmesterskab fra året ved at besejre Vesttyskland med 7-4 i finalen. Sølvmedaljerne var Vesttysklands indtil da bedste VM-resultat, idet de tidligere havde opnået to tredjepladser. Tredjepladsen gik til Norge, som tabte 3-4 til Vesttyskland i semifinalen. Canadas vinderhold kom fra Avonlea Curling Club i Toronto og bestod af Ed Werenich, Paul Savage, John Kawaja og Neil Harrison.

Danmark blev repræsenteret af et hold fra Hvidovre Curling Club bestående af Tommy Stjerne, Oluf Olsen, Steen Hansen og Peter Andersen. Holdet endte på syvendepladsen efter fire sejre og fem nederlag.

Resultater 

De ti deltagende hold spillede en enkeltturnering alle-mod-alle. De fire bedst placerede hold i grundspillet gik videre til semifinalerne.

Grundspil

Slutspil

Samlet rangering

Kilder / eksterne henvisninger 
 http://results.worldcurling.org/Championship/Details/33 

1983
Sport i 1983
Curling i Canada
Sport i Regina
Posttraumatisk hukommelsestab

Posttraumatisk amnesi (PTA) eller Posttraumatisk hukommelsestab er en tilstand af forvirring der opstår direkte efter en traumatisk hjerneskade, i hvilken den tilskadekommende er disorienteret og ude af stand til at huske begivenheder der er sket efter en skade. Personen kan måske ikke huske sit navn, hvor man er, eller hvad klokken er. Når kontinuerlig hukommelse kommer tilbage, antages PTA at være forsvundet. Mens PTA står på, kan nye begivenheder ikke lagres i hukommelsen. Omkring en tredjedel af patienter med mild hovedskade rapporteres til at have "øer af hukommelse", hvor patienten kun kan huske enkelte begivenheder. Under PTA er patientens bevidsthed "tåget". Fordi PTA involverer forvirring i tilføjelse til hukommelsestab, er termen "Posttraumatisk forvirringstilstand" blevet forslået som et alternativ.

Der er to typer af hukommelsestab: retrograd amnesi (tab af hukommelse der blev dannet kort før skaden) og anterograd amnesi (problemer med at skabe nye minder efter skaden er sket). Både retrograd og anterograd kan blive refereret til som PTA, eller termen kan blive brugt til kun at referere til anterograd.

Et almindeligt eksempel i sportsrelateret hjernerystelse er quaterbacken der evnede at udføre den mentale opgave at lede et amerikansk fodboldhold efter en hjernerystelse, men dagen efter ikke har nogle minder om hvad der skete i kampen efter skaden indtraf. Retrograd amnesi-patienter kan genvinde noget af hukommelsen igen senere, mens minder ikke kan gendannes hos patienter med anterograd amnesi, fordi de ikke er lagret ordentligt.

Betegnelsen "posttraumatisk amnesi" blev første gang brugt i en artikel fra 1940 af Symonds, der referere til perioden mellem skaden og tilbagevende til fuldstændig kontinuerlig hukommelse, herunder enhver tid hvor patienten var bevidstløs.

Referencer 

Neurologiske sygdomme
Traumatologi
Hjernekontusion

Cerebral kontusion eller hjernekontusion (latin: contusio cerebri), en form for traumatisk hjerneskade, er blå mærker på hjernevævet. Ligesom med blå mærker i andet væv, kan cerebrale kontusioner associerers med flere mikroblødninger, små blodkar der lækker ind i hjernevævet. Kontusioner sker i 20-30 % af de svære hovedskader. En cerebral laceration er en lignende skade, bortset fra, ifølge deres respektive definitioner, pia-arachnoid-membranerne er revet over på skadesstedet ved en laceration, og ikke er revet over ved en kontusion. Skaden kan skabe en forringelse i mental funktion over tid, og i den akutte fase kan den resultere i hjernekompression, en livfarlig tilstand i hvilken dele af hjernen presses forbi dele af kraniet. Derfor er formålet med behandling at forhindre farlige stigninger i intrakranialt tryk, trykket inde i kraniet.

Kontusioner heler formentlig selv uden medicinsk intervention.

Referencer 

Neurologiske sygdomme
Silver Broom 1984

Air Canada Silver Broom 1984 var det 26. VM i curling for mænd. Turneringen blev arrangeret af International Curling Federation og afviklet i Memorial Auditorium i Duluth, Minnesota, USA i perioden 2. – 8. april 1984 med deltagelse af ti hold. USA var VM-værtsland for tredje gang, og det var anden gang at Duluth var værtsby – første gang var i 1976.

Mesterskabet blev for anden gang i dets historie vundet af Norge, som besejrede Schweiz med 8-5 i finalen. Tredjepladsen gik til Sverige, som tabte 3-5 til Norge i semifinalen. Norges vinderhold kom fra Snarøyen Curling Club i Oslo og bestod af Eigil Ramsfjell, Sjur Loen, Gunnar Meland og Bo Bakke.

Danmark blev repræsenteret af et hold fra Gentofte Curling Club bestående af Christian Thune, Niels Siggaard, Jens Møller og Torsten Søndergaard. Holdet endte på niendepladsen efter en sejr og otte nederlag.

Resultater 

De ti deltagende hold spillede en enkeltturnering alle-mod-alle. De fire bedst placerede hold i grundspillet gik videre til semifinalerne.

Grundspil

Slutspil

Samlet rangering

Kilder / eksterne henvisninger 
 http://results.worldcurling.org/Championship/Details/34 

1984
Sport i 1984
Curling i USA
Sport i Minnesota
Sport i Duluth
Nordisk Journalistcenter

Nordisk Journalistcenter (NJC) er en non-profit organisation (NGO) oprettet i 1957 og i dag støttet af Nordisk Ministerråd. NJC arbejder med at at styrke udviklingen af nordiske medier og journalistik gennem efteruddannelse, kurser og netværksaktiviteter for journalister og redaktører fra hele Norden, herunder Island, Grønland, Færøerne og Ålandsøerne. Siden 2010 har Nordisk Journalistcenter haft base i DMJX, Danmark Medie- og Journalisthøjskole, hvor centeret er placeret i afdelingen for Forskning og Udvikling. Nordisk Journalistcenter skal "skabe og fastholde interesse i medierne for nordisk samhørighed og kulturelt fællesskab. Målet nås via kurser, seminarer og andre kompetence-opbyggende tiltag". 

Nordisk Journalistcenter deler stedets aktiviteter op i fire: 

Uddannelse gennem kurser, seminarer og konferencer i Norden og Nordvestrusland.

Netværksopbygning mellem nordiske og nordvest-russiske journalister.

Formidling af ny viden på medieområdet i et nordisk perspektiv.

Forskning og kortlægning af specifikke områder af journalistikken som f.eks pressefrihed og mediedækningen af nabolande i regionen. Et eksempel på dette er en undersøgelse af nordiske mediers dækning af Rusland.

Noter

Eksterne henvisninger 
 Nordisk Råd og Nordisk Ministerråd
 Nordisk Journalistcenter

Journalistcenter
Journalistik
Arts and Crafts

Arts and Crafts (også Arts and Crafts movement, Arts and Crafts-bevægelsen, engl. for 'Kunst- og Håndværksbevægelsen') var en designretning eller bevægelse som ville genrejse de æstetiske kvaliteter i kunsthåndværket. Bevægelsen var virksom i sidste halvdel af 1800-tallet til omkring første verdenskrig  med et højdepunkt i Storbritannien og USA mellem ca. 1880 og 1910. Den var inspireret af tankerne hos den engelske kunstkritiker John Ruskin, specielt bogen The Stones of Venice (1853) og kapitlet The Nature of Gothic,  desuden af William Morris' arbejder.

Galleri

Noter

Litteratur 
 Bøggild-Andersen og Edward Wolf: Bogbindets Historie, side 152-153 omtales William Morris, jugendstil og skønvirkebevægelsen

Se også 
 Skønvirke − Jugendstil − Selskabet for dekorativ Kunst
 Wiener Werkstätte var inspireret af Arts and Crafts-bevægelsen

Eksterne henvisninger 

 'Arts and Crafts Movement' hos Den Store Danske, DSD af Aase Sylow
 "Arts-and-Crafts-Bewegung" , kunstleksikon hos Beyars.com (tysk)
 "The Arts and Crafts Home" hos Achome.co.uk
 The Arts & Crafts Society, Arts-crafts.com



Kunsthistorie
Brugskunst
Kunsthåndværk
19. århundrede
Storbritannien i 1800-tallet
Kunst fra Storbritannien
Bogvæsen og boghåndværk
Xerox Alto

Xerox Alto var en af de første personlige computere beregnet på individuel brug, selv om den ikke var en hjemmecomputer. Den var kostbar, og i modsætning til nutidens pc'er var den ikke baseret på en mikroprocessor. Den blev udviklet ved Xerox PARC og lanceret 1. marts 1973. Xerox Alto var den første computer som benyttede skrivebordsmetaforen, der først blev markedsført kommercielt i forbindelse med den senere Xerox Star. Xerox Alto var også en af de første computere, hvis grafiske brugergrænseflade var baseret på computermusen og på Douglas Engelbarts oN-Line System (NLS) og flere andre opfindelser inden for brugergrænseflader på denne tid.

Xerox Alto var ikke et kommercielt produkt, men flere tusind enheder blev bygget og brugt ved PARC, andre Xerox-faciliteter og flere universiteter i mange år. Den påvirkede designet af computere i flere årtier, deriblandt Macintosh fra Apple og de første arbejdsstationer fra Sun Microsystems.

Referencer 

Personlige computere
Menneskets genetiske variation

Menneskets genetiske variation er de genetiske forskelle i og imellem befolkninger. Der kan være flere varianter af ethvert gen i menneskebefolkninger hvilket fører til polymorfisme. Mange gener er ikke polymorfiske, hvilket betyder at kun en enkelt allel er tilstede i befolkningen: Genet siges så at være fast. I gennemsnit deler mennesker 99,5 % DNA-sekvenser.

Ikke to mennesker er genetiske ens. Selv monozygotiske tvillinger, som udvikler sig fra et zygot, har sjældent forekomne genetiske forskelle, pg.a. de mutationer der opstår gennem udviklingen og ved genetisk kopieringsnummervariation. Forskelle mellem individer, selv tæt relaterede individer, er en del af nøglen til teknikker som genetisk fingeraftryk. Alleler opstår med forskellige hyppigheder i forskellige menneskepopulationer, i populationer hvor der er geografisk og afstamningsmæssigt større afstande, ses der større forskelle.

Årsager til forskelle mellem individer inkluderer uafhængigt sortiment, udveksling af gener under meiose og forskellige mutationsbegivenheder. Der er minimum to årsager til, at der eksisterer forskelle mellem populationer. Naturlig selektion kan medføre en tilpasningsmæssig fordel hos individer i bestemte miljøer, hvis en allele giver konkurrencemæssige fordele. Alleler under selektion sker primært i de geografiske regioner, hvor de medfører en fordel. Den anden primære årsag til genetisk variation er den store grad af neutralitet i de fleste mutationer. De fleste mutationer, der opstår, medfører ingen selektiv effekt hverken den ene eller den anden vej hos organismer. Den primære årsag er genetisk drift, dette er effekten af tilfældigt opståede forandringer i gensammensætninger. Hos mennesker har grundlæggervirkning og tidligere små populationer (øger sandsynligheden for genetisk drift) haft væsentlig indflydelse på neutrale forskelle mellem populationer. Teorien om at mennesket udvandrede fra Afrika støtter dette.

Studiet af menneskets genetiske variation har både evolutionær betydning og medicinsk betydning. Det kan hjælpe med at forstå forhistoriske menneskepopulationers migration, og hvordan forskellige menneskegrupper er biologisk relateret med hinanden. Til medicinsk brug er studiet af menneskets genetiske variation vigtig, fordi nogle sygdomsfremkaldende alleler opstår oftere hos folk i bestemte geografiske regioner. Hvert menneske har i gennemsnit 60 nye mutationer i sammenligning med deres forældre.

Referencer 

Genetik
Evolution
Migration
Homo sapiens
Sven Lindberg

Sven Lindberg (født 20. november 1918 i Stockholm, død 25. december 2006 smst) var en svensk skuespiller.

Udvalgt filmografi 
 1989 – Den inbillade sjuke
 1978 – Picassos eventyr
 1964 – Äktenskapsbrottaren
 1959 – Det svänger på slottet
 1958 – Damen i svart
 1958 – Musik om bord
 1949 – Flickan från tredje raden
 1948 – Banketten
 1947 – Ægtepar på vulkaner
 1943 – Elvira Madigan

Eksterne henvisninger 
 

Skuespillere fra Sverige
Personer fra Stockholm
Gunnar Björnstrand

Knut Gunnar Björnstrand (født 13. november 1909 i Stockholm, død 26. maj 1986 i Djursholm) var en svensk skuespiller.

Udvalgt filmografi 
 1940 – Alle man på post
 1941 – Snaphaner eller Gøngerne
 1946 – Medan porten var stängd
 1947 – Ægtepar på vulkaner
 1949 – Flickan från tredje raden
 1950 – Den hvide kat
 1953 – Gøglernes aften
 1955 – Sommernattens smil
 1956 – Ved vejs ende
 1956 – Den syvende himmel
 1957 - Det syvende segl
 1957 – Min kone er på landet
 1959 – Det svänger på slottet
 1960 – Djævelens øje
 1978 – Høstsonaten
 1982 – Fanny og Alexander

Eksterne henvisninger 
 

Skuespillere fra Sverige
Personer fra Stockholm
Vaksdal Station

Vaksdal Station (Vaksdal stasjon) er en jernbanestation på Bergensbanen, der ligger i byområdet Vaksdal i Vaksdal kommune i Norge. Stationen består af krydsningsspor og et sidespor. Tog mod Bergen holder ved en perron med en stationsbygning, der er opført i træ efter tegninger af Georg Andreas Bull. Tog fra Bergen holder ved en perron på den modsatte side af en bro over banen for Kaivegen. Kaivegen fører ned til Sørfjorden, som stationen ligger tæt på.

Stationen åbnede som holdeplads sammen med Vossebanen, på dette stykke nu en del af Bergensbanen, 11. juli 1883. Den blev opgraderet til station 1. juli 1910. Den blev fjernstyret 28. juni 1979 og gjort ubemandet omkring 1. januar 1997.

Litteratur

Eksterne henvisninger 

 

Stationer på Bergensbanen
Etableret i 1883
Jernbanestationer i Hordaland
Trengereid Station

Trengereid Station (Trengereid stasjon) er en jernbanestation på Bergensbanen, der ligger i bygden Trengereid i Bergen kommune i Norge. Stationen er lidt specielt indrettet, da den ligger ved enden af et krydsningsspor, hvoraf det meste af det ene spor ligger i tunnel. Passagererne benytter en perron, der ligger mellem sporene ved tunnelmundingen. Derudover er der en perron med en stationsbygning af træ ved sporskiftet umiddelbart syd for, men denne perron er ikke i brug.

Stationen åbnede som holdeplads sammen med Vossebanen, på dette stykke nu en del af Bergensbanen, 11. juli 1883. Oprindeligt hed den Trængereid, men stavemåden blev ændret til Trengereid i april 1894. Den blev opgraderet til station 1. juli 1910. Den blev fjernstyret 28. juni 1979 og gjort ubemandet 1. juli samme år.

Litteratur

Eksterne henvisninger 

Stationer på Bergensbanen
Etableret i 1883
Jernbanestationer i Bergen
Arna Station

Arna Station (Arna stasjon) er en jernbanestation på Bergensbanen, der ligger i bydelen Arna i Bergen i Norge. Stationen består af flere spor, en øperron med stationsbygning og adgang via en gangtunnel samt en busterminal. Desuden ligger der en godsterminal på stationsområdet.

Stationen betjenes af alle fjerntog og lokaltog, herunder en del der kun kører mellem Bergen og Arna. Med en rejsetid på kun syv minutter gennem Ulrikentunnelen udgør stationen en vigtig del af forbindelsen mellem bydelen og Bergens centrum.

Stationen åbnede 1. august 1964, da banen blev omlagt, i forbindelse med at Ulrikentunnelen og Arnanipa (tunnel) blev taget i brug. Stationen ligger mellem åbningerne på de to tunneller. Stationen erstattede en ældre station af samme navn fra 1883 på den gamle strækning. Den gamle station betjenes nu af veterantog som en del af Gamle Vossebanen.

Arna Station skal opgraderes i forbindelse med etableringen af Nye Ulriken tunnel, der kommer til at gå parallelt med den nuværende tunnel. For at øge kapaciteten mellem Arna og Bergen skal der foretages betydelige ændringer på Arna station. Hele projektet forventes færdiggjort med dobbeltspor i 2014, men med en delvis åbning i 2022.

Litteratur

Eksterne henvisninger

Noter 

Stationer på Bergensbanen
Etableret i 1964
Jernbanestationer i Bergen
Heike Friis

Heike Friis (født 27. april 1943 i Hamburg, død 1. april 2015 i Aabenraa) var en dansk teolog og sognepræst. Hun voksede op i Sæd ved den dansk-tyske grænse. Hun tog sin eksamen fra Københavns Universitets Teologiske Fakultet i 1968 med et kandidatafhandling der vandt universitets guldmedalje. Titlen var "The Background in and outside of Israel for the Emergence of David's Empire". Afhandlingen repræsenterede et nybrud fra den konservative tradition indenfor bibelsk eksegese, idet den argumenterede for at de bibelske fortællinger om jødernes vandringer fortælles på en måde der forudsætter at det babyloniske eksil allerede havde fundet sted, og at disse dele af Bibelen altså må være nedskrevet efter eksilet i Babylon. Således introducerede afhandlingen den narative tilgang til eksegese som senere blev grundlaget for Københavnerskolen i Teologi og dens såkaldte Bibelske minimalisme. Afhandlingen blev dog først formelt udgivet i 1986 da den blev udgivet på tysk som "Die Bedingungen für die Errichtung des Davidischen Reichs in Israel und seiner Umwelt". Senere arbejdede Friis på som underviser på Haslev præsteseminarium, og som ekstern lektor i Teologi ved Københavns Universitet, og som sognepræst i Sjælør, hvorfra hun tog sin pension i 2003. Fra 2009 og til sin død i 2015 boede hun i sin fødeby Sæd.

Referencer 

Præster fra Danmark
Teologer fra Danmark
Modtagere af Københavns Universitets guldmedalje
Alumni fra Københavns Universitet
Tegnelærer

Tegnelærer er en person, der underviser elever i at tegne og skitsere i hånden - herunder tegneteknikker, tegnematerialer, tegning efter model, og alle praktiske tegnekundskaber som skyggelægning eller gengivelse af perspektiv. 

Tegnelærere var gerne ansat af den europæiske adel, hvor kunstnerisk udfoldelse som tegning var forholdsvis nem at lære og en yndet hobby. Samtidig var det at have råd til at have en tegnelærer ansat til sine børn tegn på høj økonomisk status. 

Tegnelærere var der også brug for i mange praktiske fag, hvor man skal skitsere eller tegne modeller og planer, herunder byggeindustri, arkitektur, byplanlægning, skrædder, osv. 

I gamle dage ville mange fine kunstnere ofte ernære sig ved at være tegnelærere i starten af deres karierre, hvis de ikke tjente regelmæssigt indkomst ved at skabe deres egne værker.

Nu om dage er tegning i hånden et kundskab, der er uddateret til fordel for teknologisk fremskridt, det vil sige tegning udført med grafiske komputerprogrammer eller tegne-tablets.  

Dog kan tegnelærere stadig være ansatte på mellemskoler med kreative fag, men også helt konkrete videregående uddannelser, hvor tegning i hånden stadig bruges, såsom arkitekt, grafisk designer eller tøj-designer. Samtidig kan man opleve tegnekurser med tegnelærere på aftenskoler og andre skoler, hvor man kan lære tegning som en uforpligtende hobby.

Eksterne henvisninger 
 Liste af kendte danske kunstnere, der har været tegnelærere; Den Store Danske leksikon

 Definition af tegnelærer på ordnet.dk

Kunst
Tegninger
Undervisere
Inuk Silis Høegh

Inuk Silis Høegh (født 21. april 1972 i Qaqortoq) er en grønlandsk kunstner og filminstruktør. Han er søn af kunstneren Aka Høegh og fotografen og filmkunstneren Ivars Silis. Hans søster Bolatta Silis Høegh er også kunstner.

Han dimitterede fra Det Kongelige Danske Kunstakademi i 2010, og modtog en mastergrad i film- og tv-produktion fra universitetet i Bristol i 1997. i 1999 offentliggjorde han sin første kortfilm, Sinilluarit, som blev vist på 27 filmfestivaller, og som det følgende år vandt publikumsprisen hos Far North Film Festival.

Hans dokumentarfilm Eskimo Weekend fra 2002 fulgte et grønlandsk rockband over en weekend og fik ros for at bryde med mediernes traditionelle stereotyper om grønlændere. Silis Høeghs kunst blev først primært udstillet i Grønland og Danmark.  Hans kunstinstallation Iluliaq fra 2013, var et kæmpe isbjerg som blev sat op i det canadiske Nationalgalleris Store Hal i Ottawa. I 2014 instruerede han filmen Sume - Mumisitsinerup Nipaa ("Sumé: Lyden af en Revolution") om den pionerende grønlandske rockgruppe Sumé. Filmen fik gode anmeldelser i Grønland, Danmark og andre lande.

Filmografi 

 1999: Sinilluarit (Kortfilm)
 2000: På fremmed is (Dokumentarfilm)
 2001: Eskimo Weekend (Kortfilm)
 2002: I samme båd (Dokumentarfilm)
 2007: Tarrarsornerit / Spejlinger (Dokumentarfilm)
 2014: Sume – Mumisitsinerup Nipaa (Sumé – The Sound Of A Revolution) (Dokumentarspillefilm)

Priser 

 2000: Publikumspris ved Far North Film Festival for Sinilluarit
 2004: Niels-Wessel-Bagge-pris
 2014: Jane Glassco Award for Sumé – The Sound Of A Revolution ved ImagineNative Film + Media Arts Festival
 2014: Cynthia Lickers-Sage Award for Sumé – The Sound Of A Revolution ved ImagineNative Film + Media Arts Festival
 2014: Innersuaq for Sumé – The Sound Of A Revolution
 2015: Kulturel ambassadør for Kommuneqarfik Sermersooq i 2015
 2015: Grønlands Kulturpris 2015

Referencer

Eksterne henvisninger 
 

Kunstnere fra Grønland